
[bookmark: _Toc127256534]DELOVNI LIST ZA UČENCE - 1. DEL
[bookmark: _Toc126841450][bookmark: _Toc127256535][bookmark: _Toc127257496][bookmark: _Hlk127436542]Sinteza bioplastike iz agarja
KLJUČNE besede
bioplastika, naravni polimeri, agar
[bookmark: _Toc127256537]učni Cilji
[bookmark: _Toc127256539]Cilji so skladni z učnim načrtom za kemijo v osnovni šoli (Učni načrt za kemijo v osnovni šoli, 2011). 

Učenci/-ke:
· opredelijo polisaharide kot naravne polimere;
· razumejo pomen in vpliv organskih kisikovih spojin na življenje oziroma okolje;
· uporabljajo eksperimentalnoraziskovalni pristop oziroma laboratorijske spretnosti;
· razumejo soodvisnost zgradbe, lastnosti in uporabe snovi;
· razvijajo odgovoren odnos do uporabe snovi, sposobnost in pripravljenost za zavzeto, odgovorno in utemeljeno ravnanje za zdravje in v okolju (kemijska varnost);
· spodbujamo k načrtnem opazovanju, zapisovanju in uporabi opažanj/meritev kot vira podatkov.
Uvod 
Plastični materiali (plastika) vsebujejo kot ključno sestavino umetne polimere, ki jih označujejo visoke molske mase. Zaradi enostavne predelave in številnih možnosti za pridelavo stroškovno učinkovitih proizvodov, ki višajo življenjski standard in kvaliteto ter lagodnost življenja, so polimerni materiali uspešno prodrli na svetovna tržišča. Polimere lahko glede na izvor delimo na naravne (beljakovine, polisaharidi, molekula DNK…) in umetne ali sintetične. 
Trenutno skoraj vse polimerne materiale proizvede petrokemijska industrija (petrokemija je področje kemije, ki obsega tehnične postopke in kemijske sinteze za industrijsko pridobivanje produktov iz nafte in zemeljskega plina), torej so proizvedeni iz fosilnih (neobnovljivih) virov. S povečano rabo plastičnih polimerov se zaradi same proizvodnje plastike veča breme na okolje ter v povezavi z rabo plastike tudi breme odpadkov. Zaradi množične potrošnje izdelkov iz plastike za enkratno uporabo, ki je predvidena za zelo kratkotrajno uporabo (npr. plastični lončki, plastične nakupovalne vrečke) skokovito narašča količina odpadkov. 
Nekateri kot alternativno možnost vidijo v bioplastiki, polimerih, ki so biološko razgradljivi ali narejeni iz obnovljivih virov. Trenutna definicija označuje bioplastiko kot biorazgradljivo plastiko in/ali plastiko iz obnovljivih virov. Po tej definiciji torej med bioplastiko prištevamo tudi plastiko, ki ni biorazgradljiva, je pa narejena iz obnovljivega vira (npr. polieten iz sladkornega trsa).
Glede na vir delimo bioplastiko na:
1. bioplastiko iz obnovljivih virov,
2. bioplastiko iz fosilnih virov in
3. bioplastiko iz mešanice obnovljivih in fosilnih virov.

V osnovi lahko polimere na osnovi obnovljivih virov razdelimo v tri kategorije:
1. Polimeri, neposredno ekstrahirani/odstranjeni iz biomase: polisaharidi, npr. škrob in celuloza; proteini, npr. kasein in gluten.
2. Polimeri, narejeni po klasičnih kemijskih sintezah z uporabo monomerov iz obnovljivih virov (npr. polieten). 
3. Polimeri, pridobljeni s pomočjo mikroorganizmov ali genetsko spremenjenih bakterij. 
Dobro poznana in že razširjena je bioplastika na osnovi škroba, ki je iz obnovljivih virov in je hkrati tudi biorazgradljiva za razliko od bioplastike iz polietena. V preteklosti so bile opravljene številne raziskave glede uporabe škroba kot naravnega biopolimera. Škrob je zgrajen iz dveh dolgih verig med seboj povezanih glukoznih enot in sicer amilopektina in amiloze, ki mu dajeta zrnato strukturo. Škrob lahko destrukturiramo z energijo in toploto in tako popolnoma razbijemo kristalno strukturo. Šele destrukturirani škrob se obnaša kot termoplast in ga lahko obdelujemo kot tradicionalno plastiko. Drug poznan polisaharid je agar. Agar je skupek polisaharidov agaroze in agaropektina, ki ga izoliramo iz rdečih morskih alg iz rodov Gelidium in Gracillaria. Zaradi svojih lastnosti ima široko uporabo: v kulinariki se uporablja kot nadomestilo za želatino živalskega izvora, v laboratorijih pa kot gojišče za bakterije in druge mikroorganizme.
pripomočki 
· [bookmark: _Toc127256540]400 mL čaša
· 50 mL čaša
· 250 mL merilni valj
· 50 mL merilni valj
· kapalka
· steklena palčka
· digitalna tehtnica
· spatula
· električna grelna plošča
· silikonski model (25 x 15 cm)
· naprava za tesnjenje embalaže
Kemikalije
· [bookmark: _Hlk127303779]8 g agarja
· 120 mL vode
· 25 mL glicerola
· 2 mL alkoholnega kisa
· barvilo za živila (opcijsko)
[bookmark: _Toc127256541]Varnost 
Pri eksperimentalnem delu so obvezna zaščitna halja, očala in rokavice. Pred začetkom je potrebno skrbno prebrati navodila za varno delo s kemikalijami na steklenicah ali plastenkah oziroma med delom upoštevati oznake za nevarne snovi. Po končanem delu je uporabljene snovi potrebno odliti v posebej pripravljene posode oziroma upoštevati navodila učitelja. 
[image: Icon of goggles.][image: Icon of a lab coat.

[bookmark: _Toc126841457][bookmark: _Toc894961400][bookmark: _Toc127264901][bookmark: _Toc127256544]POTEK DELA
Sinteza bioplastike iz agarja
1. [bookmark: _Toc127264902]V 400 mL čašo zahtehtamo 8 g agarja.
2. V 400 mL čašo dolijemo 200 mL vode in zmes dobro premešamo.
3. 400 mL čašo z zmesjo agarja in vode postavimo na grelno ploščo.
4. Zmes segrevamo na zmernem ognju in stalno mešamo.
5. Med segrevanjem previdno dolijemo 25 mL glicerola.
6. Zmes dobro premešamo.
7. Med segrevanjem s kapalko dolijemo 2 mL alkoholnega kisa.
8. Zmes dobro premešamo.
9. Zmesi lahko dodamo 3-4 kapljice barvila za živila.
10. S segrevanjem zmesi nadaljujemo toliko časa, dokler ne zavre.
11. Približno 100 mL vroče zmesi previdno prelijemo v silikonski model velikosti 25 x 15 cm. 
12. Vročo zmes čim bolj enakomerno razporedimo po površini. Debelina nanosa naj bo približno 2 mm.
13. Zmes sušimo na zraku približno 3 - 4 dni, odvisno od debeline nanosa.
Priprava izdelkov iz bioplastike
1. Iz sintetizirane biorazgradljive plastike bomo izdelali bioembalažo za shranjevanje oreščkov.
2. Pripravljeno biorazgradljivo plastiko položimo na desko.
3. S tapetniškim nožem ob ravnilu previdno odrežemo odebeljene robove. 
4. Biorazgradljivo plastiko prepognemo ob robu ter jo ob strani in na dnu zatesnimo z napravo za tesnjenje embalaže.
5. Embalažo napolnimo z oreščki in jo na vrhu zatesnimo.
Vprašanja za razmislek
1. Kaj je bioplastika?
2. Naštejte vire, ki bi jih lahko uporabili pri sintezi različnih vrst bioplastike.
3. Kakšna je vloga dodanega glicerola pri sintezi bioplastike?
4. Naštejte vsaj tri dejavnike, ki bi lahko vplivali na lastnosti (npr. biorazgradljivost, trdnost, elastičnost) sintetizirane bioplastike.

Rezultati in RAZPRAVA
[bookmark: _Toc127256545]Organizirajte, interpretirajte in predstavite rezultate eksperimentalnega dela s pomočjo tabel, grafov in/ali diagramov. 
Eksperiment ovrednotite z metriko zelene kemije (glejte Delovni list za učence – 2. del) in predstavite ugotovitve.
Zaključek 
[bookmark: _Toc127256546][bookmark: _Hlk127255737][bookmark: _Hlk111729357][bookmark: _Hlk111986305]Povzemite in ovrednotite rezultate eksperimentalnega dela.


DELOVNI LIST ZA UČENCE - 2. DEL
[bookmark: _Toc127256547]Vrednotenje eksperimentalnega dela z metriko zelene kemije
[bookmark: _Toc127256565][bookmark: _Toc126841463][bookmark: _Toc528472910][bookmark: _Toc127264916]Ovrednotite eksperimentalno delo Sinteza bioplastike iz agarja  z metriko zelene kemije. Pri tej aktivnosti boste: 

1. identificirali morebitne nevarne lastnosti snovi pri eksperimentalnem delu s pomočjo varnostnih listov in spoznali pomen stavkov o nevarnostih (H-stavki) in previdnostnih stavkov (P-stavki); 
2. preučili izpolnjevanje principov zelene kemije pri eksperimentalnem delu;  
3. izdelali zeleno zvezdo, s katero boste predstavili rezultate izpolnjevanja principov zelene kemije pri eksperimentalnem delu. 

Sledite navodilom in si pri aktivnosti pomagajte tudi s prilogami 1-4. 
1. IDENTIFIKACIJA MOREBITNIH NEVARNIH LASTNOSTI SNOVI PRI EKSPERIMENTALNEM DELU
1. V prvi stolpec Tabele 1 zapišite vse snovi, s katerimi se srečate tekom eksperimentalnega dela.
2. Za vsako snov poiščite varnostni list in v drugi stolpec Tabele 1 zapišite kode stavkov o nevarnosti.
3. [bookmark: _Toc127256549]S pomočjo Priloge 2 "Kriteriji za razvrščanje nevarnih lastnosti snovi (KRNS)” pridobite točke (T), ki se nanašajo na morebitne nevarnosti za zdravje, okolje in fizikalne nevarnosti vsake od snovi pri eksperimentalnem delu. Točke zapišite v ustrezen stolpec v Tabeli 1 (tretji/četrti/peti). V kolikor določena snov ni nevarna, zanjo zapišite točko 1.
Tabela 1: Nevarne lastnosti snovi pri eksperimentalnem delu Sinteza bioplastike iz agarja.
	
	Koda Stavka o nevarnosti
	KRNS [T]* povezani z 

* Točke (T), dodeljene za določeno vrsto nevarnosti lahko znašajo od 1 (najmanjša nevarnost) do 3 (največja nevarnost).

[bookmark: _Toc126841464][bookmark: _Toc31526596][bookmark: _Toc127264917]2. IZPOLNJEVANJE PRINCIPOV ZELENE KEMIJE PRI EKSPERIMENTALNEM DELU
1. Pri izpolnjevanju Tabele 2 si pomagajte s Prilogo 4 “Kriteriji izpolnjevanja principov zelene kemije pri eksperimentalnem delu (KPZK)”.
2. Določite smiselno število principov zelene kemije, ki jih boste upoštevali pri vrednotenju eksperimentalnega dela z vidika zelene kemije (npr. 6 ali 10 principov).
3. Število doseženih točk (T) pri izpolnjevanju principov zelene kemije pridobite s pomočjo Prilog 2-4. Za vsak princip je mogoče zbrati 1 (dosežen princip) do 3 (nedosežen princip) točke. Kjer točk ni mogoče ali ni smiselno določiti, zapišite X.
Tabela 2: Izpolnjevanje principov zelene kemije za izdelavo zelene zvezde eksperimentalnega dela Sinteza bioplastike iz agarja.
	12 principov zelene kemije
	KPZK [T]
	Opis (izbirno)

	P1 – Preprečevanje nastajanja odpadkov
	
	

	P2 – Atomska ekonomičnost*
	
	

	P3 – Varnejša kemijska sinteza*
	
	

	P4 – Izbor sinteznih strategij za zmanjšanje toksičnosti vseh uporabljenih snovi **
	
	

	P5 – Uporaba bolj varnih topil in pomožnih snovi
	
	

	P6 – Večja energetska učinkovitost
	
	

	P7 – Uporaba obnovljivih surovin in materialov
	
	

	P8 – Izogibanje dodatnim pretvorbam*
	
	

	P9 – Uporaba katalizatorjev*
	
	

	P10 – Uporaba snovi, ki se po uporabi razgradijo
	
	

	P11 – Analiza v realnem času za preprečevanje onesnaževanja**
	
	

	P12 – Zmanjšati možnost nesreč
	
	


[bookmark: _Toc127256567]* Izpolniti pri upoštevanju 10 ali 12 principov. 
** Izpolniti pri upoštevanju 12 principov.
[bookmark: _Toc126841465][bookmark: _Toc1554707445][bookmark: _Toc127264918]3. IZDELAVA ZELENE ZVEZDE 
Z izdelavo zelene zvezde predstavite rezultate vrednotenja eksperimentalnega dela s principi zelene kemije (nanašajoč se na aktivnost pri 2. točki ''Izpolnjevanje principov zelene kemije pri eksperimentalnem delu'').
1. [bookmark: _Hlk127256001]V kolikor izpolnjujete ta delovni list v tiskani obliki, ustrezno pobarvajte krake zvezde na sliki 1. Krak zvezde, ki ustreza določenemu principu zelene kemije (npr. P1, P2, P3 itd.), obarvajte glede na podatke zbrane v Tabeli 2. 
2. V kolikor izpolnjujete ta delovni list v elektronski obliki, si lahko pri izdelavi zelene zvezde pomagate s Prilogo 1 (Excel datoteko) in izdelano sliko zelene zvezde nato vstavite v ta Wordov dokument. 
· Odprite prilogo 1 (Excel dokument) in izberite zavihek “Zelena zvezda (10 principov)”. 
· Podatke zbrane v Tabeli 2 vstavite v ustrezna polja, ki so obarvana zeleno.
· Kopirajte sliko zelene zvezde in jo zamenjajte s spodnjo sliko.
[image: ]
Slika 1: Zelena zvezda eksperimentalnega dela Sinteza bioplastike iz agarja.

[bookmark: _Toc126841467][bookmark: _Toc857577710][bookmark: _Toc127264920]4. NA PODLAGI REZULTATOV VREDNOTENJA EKSPERIMENTALNEDA DELA Z METRIKO ZELENE KEMIJE, RAZMISLITE O MOŽNOSTIH OPTIMIZACIJE EKSPERIMENTALNEGA DELA 
VIRI

[bookmark: _Hlk111806979][bookmark: _Hlk111806980]Ta dokument (v. 17-02-2023) in njegova metodologija izhajata iz projekta ORCheSSE, ki ga sofinancira program ERASMUS+ Evropske unije. Izvirna predloga je na voljo na spletni strani www.chesse.org. Niti Evropska komisija niti projekt ne moreta biti odgovorna za kakršno koli uporabo informacij, ki jih vsebuje.[image: The EU flag][image: Creative Commons licence: Attribution 4.0 International]
[image: The EU flag][image: Creative Commons licence: Attribution 4.0 International]Ta dokument (v. 20-02-2023) in njegova metodologija izhajata iz projekta ORCheSSE, ki ga sofinancira program ERASMUS+ Evropske unije. Izvirna predloga je na voljo na spletni strani www.chesse.org. Niti Evropska komisija niti projekt ne moreta biti odgovorna za kakršno koli uporabo informacij, ki jih vsebuje.

